Mezheven

C'hwec'hvet miz ar bloaz eo Mezheven en deiziadur gregorian.

Hervez ar steredoniezh eo an 21 a viz Mezheven goursav-heol an hañv en hantervoul norzh, ha gousav-heol ar goañv en hantervoul su, a verk kreiz pep rannamzer. Kentañ deiz an hañv ofisiel eo avat en Norzh, ar goañv ofisiel er Su.

Gerdarzh
Keltiek eo anv miz Mezheven, eus *mediosaminos, "kreiz an hañv".

Yezhoù all
Junius e oa e latin, en enor d'an doueez roman Juno hervez Ovidius. Ur gerdarzh all a c'hallfe bezañ, diwar anv Lucius Junius Brutus, diazezer ar Republik roman.

Krennlavarioù
« Noz ar Wenngaouenn / Etre Mae ha Mezheven », diwar-benn noz kentañ ar miz. »Devri
« Da c'houel ar Pentekost / Al lin a ra an dro da gern an tog »Pentekost : d'an hanterkantvet deiz ha seizhvet Sul goude Pask (d'an 09/06 e 2019).
« Da c'houel Barnabaz / Gant ur forniad poazh / Hag un all en arc'h / E paseo a-walc'h »Barnabaz : 11/06.
« Da c'houel Pêr / E yay ar goukoug d'ar gêr »Pêr : 29/06.
« Da c'houel Pêr, plantañ kignen / Da c'houel Pêr, skoulmañ kignen / Da c'houel Pêr, tennañ kignen »
« Da c'houel Yann / E yay ar goukoug d'al lann »Yann :24/06
« Da c'houel Yann e vez eizh eur da guzh-heol »
« Gouel Yann a rann an deiz e daou damm »
« Miz Even a ra al lin / Ha Gouere er gra fin »
« N'eo ket graet gant e vamm / Neb a glev ar goukoug nav devezh goude gouel Yann »
« Sant Ronan, dilost Mae / A laka kerc'h el lec'h na vez »Ronan : 01/06.
« Ur park zo gwall fall / Mar da viz Even ne dalv »

Notennoù

Rummad:Mizioù